ผู้ถือหุ้น HL โหวตผ่านปันผล 0.18 บ. รับเงิน 11 พ.ค.นี้
ผู้ถือหุ้น HL อนุมัติจ่ายปันผล 0.18 บ./หุ้น รับเงิน 11 พ.ค.66 ฟากผู้บริหาร แย้มแผนธุรกิจปี 66 เปิด 14 สาขาใหม่ ตั้งเป้ารายได้โต 20%
ผู้ถือหุ้น HL อนุมัติจ่ายปันผล 0.18 บ./หุ้น รับเงิน 11 พ.ค.66 ฟากผู้บริหาร แย้มแผนธุรกิจปี 66 เปิด 14 สาขาใหม่ ตั้งเป้ารายได้โต 20%
24 เม.ย. 2566

ผศ.ภญ.อภิฤดี เหมะจุฑา (แถวล่างที่ 3 จากซ้าย) ประธานกรรมการบริษัท, ภญ.มัทยา พันธุกานนท์  (แถวล่างที่ 4 จากซ้าย) ประธานกรรมการบริหาร ภก.ธัชพล ชลวัฒนสกุล (แถวบนที่ 3 จากซ้าย) ประธานเจ้าหน้าที่บริหาร พร้อมด้วยคณะกรรมการ บริษัท เฮลท์ลีด จำกัด (มหาชน) หรือ HL ถ่ายภาพร่วมกัน ภายหลังการประชุมสามัญผู้ถือหุ้น ประจำปี 2566 โดยที่ประชุมมีมติอนุมัติผ่านทุกวาระ รวมทั้งวาระการจ่ายเงินปันผลงวดผลการดำเนินงานสำหรับปี 2565 ในอัตราหุ้นละ 0.18 บาท/หุ้น และกำหนดจ่ายเงินปันผลในวันที่ 11 พฤษภาคม 2566 พร้อมเปิดแผนธุรกิจปีนี้เตรียมเปิดสาขาใหม่ 14 แห่ง ทำให้สิ้นปีจะมีสาขารวม 50 แห่ง สนับสนุนรายได้ในปี2566 เติบโต 20% โดยงานดังกล่าวจัดขึ้นเมื่อเร็วๆ นี้